----

----

I Informácie

Komisia

----

Výmenný kurz eura (1)

28. apríla 2005

(2005/C 104/01)

1 euro= 

----

(1)

Zdroj: referenčný výmenný kurz publikovaný ECB.

----

----

Zhrnutie oznámené členskými štátmi o štátnej pomoci poskytnutej v súlade s nariadením (ES) č. 1/2004 z 23. decembra 2003 o uplatňovaní článkov 87 a 88 Zmluvy o ES na štátnu pomoc malým a stredným podnikom pôsobiacim vo výrobe, spracovaní a odbyte poľnohospodárskych výrobkov

(2005/C 104/02)

Číslo pomoci: XA 61/04

Členský štát: Francúzsko

Región: neuvedený

Názov programu pomoci: Pomoc určená na technickú podporu v prospech sektorov ovocia, zeleniny, záhradníctva a špeciálnych produkcií.

Právny základ: Le décret no 83-246 du 18 mars 1983 portant création d'un Office National Interprofessionnel des fruits, des légumes et de l'horticulture et les textes subséquents repris notamment dans la partie réglementaire du code rural (livre 6 „productions et marchés“ – articles R 621-120, R 621-134, R 621-140 et R 621-161 à R 621-174).

Ročné výdavky plánované v rámci programu pomoci: Aktivity sú plánované na obdobie jedného roka s možnosťou predĺženia, pričom celkový rozpočet na pomoc je odhadnutý na 6 000 000 eur na rok 2004.

Maximálna intenzita pomoci: Do výšky 100 % oprávnených nákladov. Celková výška verejnej pomoci nebude môcť presiahnuť 100 000 eur na príjemcu na obdobie troch rokov alebo 50 % oprávnených nákladov, pričom do úvahy sa berie najvyššia čiastka.

Dátum implementácie: Program pomoci sa bude zavádzať od dátumu potvrdenia o prijatí obsahujúcom identifikačné číslo opatrenia a pod podmienkou, že sa zmobilizujú príslušné prostriedky a že sa pomoc uverejní na internetovej stránke Oniflhor.

Trvanie programu: Jeden rok s možnosťou predĺženia pod podmienkou, že sa zmobilizujú príslušné zdroje.

Účel pomoci: Tento program spadá do rámca článku 14 nariadenia Komisie (ES) č. 1/2004 z 23. decembra 2003.

Sleduje tieto dva hlavné ciele:

rozvoj a konsolidáciu kvalitných sektorov na nosných trhových odbytiskách,

posilnenie štruktúry sektorov s cieľom zhodnocovať poľnohospodárske výrobky a prispôsobovať vývoj rozdielnych trhov.

Umožňuje financovanie nákladov technickej podpory a poradcov (štúdie, audity, náklady na organizáciu a sledovanie projektov), ktorí zaručujú dobré plnenie projektov podnikov, ktoré odpovedajú týmto cieľom. Pre informáciu môže ísť o nasledujúce postupy:

zlepšovanie kvality produktov,

zavádzanie značenia kvality,

rozvoj biologického poľnohospodárstva,

certifikačné postupy „výrobku“ alebo „podniku“,

vývoj nových výrobkov, lepšie prispôsobených požiadavkám spotrebiteľov,

vytvorenie nových prostriedkov spätnej vysledovateľnosti výrobkov v celom sektore,

zavedenie výrobných systémov, ktoré rešpektujú životné prostredie,

prehlbovanie vedomostí o trhoch a prieskum nových trhov,

projekt strategickej segmentácie,

projekt výrobnej diverzifikácie,

projekt zoskupovania ponuky poľnohospodárskych výrobkov,

projekt vytvorenia partnerstva medzi výrobcami a distribútormi.

Príslušný(-é) sektor(-y) hospodárstva: výroba, spracovanie alebo uvádzanie na trh ovocia, zeleniny, zemiakov, okrasného záhradníctva (vrátane škôlok) a špecializovanej výroby (tabak, chmeľ, včelárstvo, hľuzovka).

Názov a adresa orgánu poskytujúceho pomoc: Office National Interprofessionnel des Fruits, des Légumes et de l'horticulture (Oniflhor) dont le siège est 164, rue de Javel – 75739 Paris Cedex 15

Internetová stránka: www.oniflhor.fr

Číslo pomoci: XA 25/04

Členský štát: Francúzsko

Región: Departement d'Ille-et-Vilaine

Názov programu pomoci: Zavádzanie poľnohospodárskej výroby s oficiálnou značkou kvality

Právny základ: 

Ročné výdavky plánované v rámci programu pomoci: ročné výdavky 300 000 eur na predpokladané obdobie

Maximálna intenzita pomoci: Nehmotné investície realizované zoskupením výrobcov (kolektívne opatrenia):

všeobecný model: 20 % nehmotných nákladov do maximálnej výšky 30 000 eur nákladov projektu oprávnených na pomoc: analýza odvetvia, štúdia a koncepcia marketingového plánu (reklama a komunikácia), oživenie a technická pomoc....

zvýšenie o 10 % v prospech kolektívneho postupu v súlade so zadávacími podmienkami zaoberajúcimi sa ochranou životného prostredia vo vzťahu k politike departementu (zmluva o ochrane prírodných vôd, CEPE...).

Iné investície poľnohospodárov:

všeobecný model: 20 % z investícií (okrem drobného materiálu), ktoré vyplývajú priamo z kvalitatívneho opatrenia, dosahujúce maximálnu výšku 30 000 eur nákladov oprávnených na pomoc

10 %-né zvýšenie pri investíciách realizovaných mladým poľnohospodárom (ktorý podniká menej ako 5 rokov) alebo zvýšenie na základe zadávacích podmienok zaoberajúcich sa ochranou životného prostredia vo vzťahu k politike departementu (zmluva o ochrane prírodných vôd, CEPE...).

Dátum implementácie: Po obdržaní potvrdenia Európskej komisie o prijatí.

Trvanie programu pomoci: Najviac do 31. decembra 2006.

Účel pomoci: Program pomoci má za cieľ podporovať poľnohospodárske prevádzky, aby naštartovali výrobu kvalitných poľnohospodárskych výrobkov a to v rámci kolektívnych postupov (certifikácia výrobkov): oficiálne značky kvality (označenie pôvodu, červená etiketa, agrobiológia: AB...) a osvedčenia Spoločenstva (chránené zemepisné označenie ...).

Druh činností, na ktoré sa môže uplatňovať pomoc: V zmysle článku 13 nariadenia Komisie (ES) č. 1/2004 z 23. decembra 2003 sa pomoc môže uplatňovať na:

predbežné štúdie, ktoré sú zamerané na zavádzanie kvalitatívnych opatrení a to certifikáciou výrobkov (oficiálne značky kvality, osvedčenia Spoločenstva ): audity, analýzy, štúdie technicko – ekonomickej uskutočniteľnosti, prieskumy trhu,...

výdavky spojené s reklamou a komunikáciou (1. rok)

V zmysle článku 4 nariadenia (ES) č. 1/2004 sa pomoc môže vzťahovať na investície do nehnuteľností, ktoré sú priamo spojené so zadávacími podmienkami.

Príslušný(-é) sektor(-y) hospodárstva: Všetky oblasti poľnohospodárskej výroby zavádzajúce opatrenia v oblasti kvality.

Názov a adresa orgánu poskytujúceho pomoc: Monsieur le Président du Conseil général d'Ille-et-Vilaine

1, avenue de la Préfecture – 35042 Rennes Cedex

Internetová stránka: www.cg35.fr, rubrika „sprievodca formami pomoci“

Číslo pomoci: XA 26/04

Členský štát: Francúzsko

Región: Departement Ille-et-Vilaine

Názov programu pomoci: Diverzifikácia poľnohospodárskych činností

Právny základ: 

Ročné výdavky plánované v rámci programu pomoci: ročné výdavky 700 000 eur na predpokladané obdobie

Maximálna intenzita pomoci: Nehmotné investície:

všeobecný model: 20 % z predbežných nehmotných investícií na jednu investíciu do maximálnej výšky 15 000 eur nákladov oprávnených na pomoc (prieskumy trhu, alebo štúdie technicko – ekonomickej uskutočniteľnosti, koncepcia marketingového plánu ...) Strop štúdií dosahuje výšku 30 000 eur v prípade kolektívnej práce (zoskupenia výrobcov).

10 %-né zvýšenie pri investíciách realizovaných mladým poľnohospodárom (ktorý podniká menej ako 5 rokov) alebo pri zavádzaní existujúcich zadávacích podmienok zaoberajúcich sa ochranou životného prostredia vo vzťahu k politike departementu (zmluva o ochrane vodných tokov: CEPE...).

Ostatné investície:

20 % z investícií (okrem drobného materiálu), ktoré vyplývajú priamo z kvalitatívneho opatrenia, dosahujúce maximálnu výšku 30 000 eur z nákladov projektu oprávnených na pomoc.

10 %-né zvýšenie na pri investíciách realizovaných mladým poľnohospodárom (ktorý podniká menej ako 5 rokov), alebo zvýšenie v prospech projektu, ktorý je situovaný v okrajovej štrukturálnej oblasti (ZES).

Dátum implementácie: Po obdržaní potvrdenia Európskej komisie o prijatí.

Trvanie programu: Najviac do 31. decembra 2006.

Účel pomoci: Cieľom pomoci je prispievať k ekonomickej životaschopnosti prevádzok a diverzifikácii poľnohospodárskych činností a to:

podporovaním iniciatív, ktoré zabezpečia väčšie zisky a výnosy z výroby, ktorá je založená na krátkom cykle (prvé spracovanie, zhodnotenie produktov, priamy predaj z farmy, kolektívne predajne ...);

rozvíjaním služieb zameraných na prijímanie v prevádzke (predaj z farmy ...);

podporovaním inovačných alebo atypických poľnohospodárskych projektov, ktoré podporujú život vo vidieckom prostredí.

V zmysle článku 13. nariadenia Komisie (ES) č. 1/2004 z 23. decembra 2003 sa pomoc môže poskytnúť na:

predbežné štúdie, ktoré sú zamerané na zavádzanie diverzifikačného projektu: štúdie technicko – ekonomickej uskutočniteľnosti, prieskum trhu, koncepcia marketingového plánu ...

reklamné a komunikačné náklady (1. rok)

V zmysle článku 4 nariadenia (ES) č. 1/2004 sa pomoc môže poskytnúť na:

investície do zriadenia malých diverzifikačných dielní, ktoré sú doplnkom k základnej výrobe;

vytvorenie individuálnych alebo spoločných transformačných dielní, predajných priestorov nachádzajúcich sa v prevádzke, kolektívnych predajných štruktúr, atď. alebo ich zosúladenie s hygienickými a zdravotnými normami.

Príslušný(-é) sektor(-y) hospodárstva: Všetky oblasti poľnohospodárskej výroby, ktoré sú predmetom diverzifikácie alebo spracovania.

Názov a adresa orgánu poskytujúceho pomoc: Monsieur le Président du Conseil général d'Ille-et-Vilaine

1, avenue de la Préfecture – 35042 Rennes Cedex

Internetová adresa: www.cg35.fr; rubrika „sprievodca formami pomoci“

Číslo pomoci: XA 27/04

Členský štát: Francúzsko

Región: Departement Ille-et-Vilaine

Názov programu pomoci: Zavádzanie kvalifikačných alebo certifikačných postupov v systémoch poľnohospodárskej výroby

Právny základ: 

Ročné výdavky plánované v rámci programu pomoci: ročné výdavky 300 000 eur na predpokladané obdobie

Maximálna intenzita pomoci: Nehmotné investície

Všeobecný model: 20 % nehmotných nákladov do maximálnej výšky 15 000 eur nákladov oprávnených na pomoc: audity, analýzy, propagácia a technická podpora, analýza pôd počas prvých dvoch rokov.....

10 %-né zvýšenie pri investíciách realizovaných mladým poľnohospodárom (ktorý podniká menej ako 5 rokov) alebo pri zavádzaní zadávacích podmienok zaoberajúcich sa ochranou životného prostredia vo vzťahu k politike departementu (zmluva o ochrane krajinných vôd – CEPE...).

Iné investície

20 % z investícií (okrem drobného materiálu), ktoré vyplývajú priamo z kvalitatívneho opatrenia, dosahujúce maximálnu výšku 30 000 eur z nákladov projektu oprávnených na pomoc.

10 %-né zvýšenie pri investíciách realizovaných mladým poľnohospodárom (ktorý podniká menej ako 5 rokov) alebo zvýšenie pri zavádzaní zadávacích podmienok zaoberajúcich zaoberajúcich sa ochranou životného prostredia vo vzťahu k politike departementu (zmluva o ochrane krajinných vôd – CEPE...).

Čo sa týka investícií spojených so skladovaním, balením alebo skleníkmi na pestovanie zeleniny alebo záhradníckymi skleníkmi, ohraničenie investícií je stanovené do výšky 230 000 eur a závisí od ad hoc stanoviska Komisie ku každému individuálnemu prípadu. Ohraničenie investícií môže byť vyššie v prípade, ak projekty predložené rade budú ňou schválené.

Dátum implementácie: Po prijatí potvrdenia o schválení Európskou komisiou

Trvanie programu: Najviac do 31. decembra 2006.

Účel pomoci: Program pomoci má za cieľ predovšetkým prispôsobovať postupy alebo „systémy kvality“, ktoré prispievajú k spätnej vysledovateľnosti, bezpečnosti a ochrany zdravia a k ochrane životného prostredia v poľnohospodárskych prevádzkach a to:

certifikáciou (inštalovanie bezpečnostného systému kvality v súlade s normou NFV 01005 v poľnohospodárskych prevádzkových jednotkách departementu);

kvalifikáciou (nainštalovanie systému „premyslené poľnohospodárstvo“ v prevádzkach situovaných v okrajovej štrukturálnej oblasti, ZES).

V zmysle článku 13 nariadenia Komisie (ES) č. 1/2004 Komisie z 23. decembra 2003 sa pomoc môže poskytnúť na nehmotné investície zamerané na prispôsobenie týchto postupov z oblasti kvality v prevádzke: audity, analýzy, štúdie technicko – ekonomickej uskutočniteľnosti, vypracovanie zadávacích podmienok a kontrolných nástrojov ...

V zmysle článku 4 nariadenia (ES) č. 1/2004 sa pomoc môže poskytnúť na adaptačné investície priamo spojené so zadávacími podmienkam alebo príručkou kvality, postupne od jedného prípadu k druhému.

Príslušný(-é) sektor(-y) hospodárstva: Všetky oblasti poľnohospodárskej výroby, ktoré sú zamerané na opatrenia v oblasti kvality.

Názov a adresa orgánu poskytujúceho pomoc: Monsieur le Président du Conseil général d'Ille-et-Vilaine

1, avenue de la Préfecture – 35042 Rennes Cedex

Internetová stránka: www.cg35.fr; rubrika „sprievodca formami pomoci“

Číslo pomoci: XA 28/04

Členský štát: Francúzsko

Región: Departement Ille-et-Vilaine

Názov programu pomoci: Prevádzkové audity v rámci zmeny systému výroby na systémy rešpektujúce a dodržiavajúce podmienky ochrany životného prostredia

Právny základ: 

Ročné výdavky plánované v rámci programu pomoci: ročné výdavky 300 000 eur na predpokladané obdobie

Maximálna intenzita pomoci: 

Dátum implementácie: Po obdržaní potvrdenia Európskej komisie o prijatí.

Trvanie programu: Najviac do 31. decembra 2006.

Účel pomoci: Tento osobitný druh pomoci má za cieľ podporiť zmenu technicko – ekonomickej orientácie poľnohospodárskych prevádzok v prospech rozvoja ekonomických systémov v materiálových vstupoch, ktoré značnou mierou prispievajú k ochrane životného prostredia (systémy rozširovania, systémy „tráva“, agrobiológia ...).

Audit/štúdia sa zameriava na realizáciu celkovej analýzy vidieckeho podniku (systém prevádzky a pridaných činností) v rámci jeho agronomických, ekonomických, environmentálnych a sociálnych rozmerov, ktoré vyúsťujú do strategických odporúčaní:

popísať a analyzovať použité technické prostriedky

analyzovať ekonomické a sociálne výsledky

predložiť a ponúknuť možnosti zlepšenia a skvalitnenia, prípadne predložiť nové možnosti orientácie v súlade s cieľmi a zámermi prevádzkovateľa, pričom je potrebné zabezpečiť životaschopnosť systému.

V zmysle článku 13 nariadenia Komisie (ES) č. 1/2004 z 23. decembra 2003 sa pomoc môže poskytnúť na predbežné štúdie technicko – ekonomickej uskutočniteľnosti a spoluúčasť na zavádzaní projektov zmeny systému na ekonomické systémy v materiálových vstupoch a tie, ktoré rešpektujú podmienky ochrany životného prostredia.

Príslušný(-é) sektor(-y) hospodárstva: Všetky druhy poľnohospodárskej výroby, ktoré sa zameriavajú a orientujú na systémy rešpektujúce podmienky ochrany životného prostredia.

Názov a adresa orgánu poskytujúceho pomoc: Monsieur le Président du Conseil général d'Ille-et-Vilaine

1, avenue de la Préfecture – 35042 Rennes Cedex

Internetová stránka: www.cg35.fr, rubrika „sprievodca formami pomoci“

Číslo pomoci: XA 30/04

Členský štát: Francúzsko

Názov programu pomoci: Pomoc na zaplatenie poistného a príspevku na poistenie proti škodám spôsobeným niektorými meteorologickými úkazmi.

Právny základ: 

Ročné výdavky plánované v rámci programu pomoci: 10 000 000 eur pochádzajúcich z národného záručného fondu pre poľnohospodárske katastrofy (Fonds national de garantie des calamités agricoles – FNGCA)

Maximálna intenzita pomoci: Premenlivá s nasledujúcimi základnými sadzbami:

7,5 % proti riziku krupobitia na úrode ovocia a zeleniny,

25 % proti riziku mrazu a krupobitia na úrode ovocia

10 % proti riziku mrazu a krupobitia na viničoch a proti mrazu, krupobitia a záplavy alebo nadmerných dažďov na poľnohospodárskych plodinách (obilniny a olejnato-bielkovinové plodiny)

Tieto základné sadzby sa zvyšujú pre mladých poľnohospodárov a v prípadoch, keď sa k pomoci od FNGCA pripíšu príspevky od generálnej rady a od regionálnej rady a to do nasledovnej maximálnej výšky:

15 % za krupobitie na úrode ovocia a zeleniny, 20 % pre mladých poľnohospodárov

29 % za mráz a krupobitie na úrode ovocia, 38 % pre mladých poľnohospodárov

14 % proti rizikám mrazu, krupobitia, záplav alebo nadmerných dažďov na poľnohospodárskych plodinách, 18 % pre mladých poľnohospodárov.

Dátum implementácie: 2004

Trvanie programu alebo individuálnej pomoci: jeden rok

Účel pomoci: podporovať rozvoj poistenia proti rizikám v poľnohospodárstve. Poistné, na ktoré sa pomoc vzťahuje, sú uvedené v článku 11 nariadenia Komisie (ES) č. 1/2004.

Príslušný(-é) sektor(-y) hospodárstva: Podniky, ktoré zabezpečujú prvotnú produkciu ovocia, zeleniny, viniča, obilnín, olejnatých alebo bielkovinových plodín.

Názov a adresa orgánu poskytujúceho pomoc: Ministère de l'agriculture, de la pêche, de l'alimentation et des affaires rurales – Direction des affaires financières – Bureau des calamités – 78 rue de Varenne – F-75700 Paris

Internetová stránka: www.agriculture.gouv.fr

rubrika „ressources“

do kolónky „recherche“ vpísať „calamités“

Číslo pomoci: XA 48/04

Členský štát: Francúzsko

Región: Pays de la Loire

Príjemca pomoci alebo názov spoločnosti, ktorá poberá individuálnu pomoc: „Pomoc na vybudovanie pestovateľských hál určených na poľnohospodársku výrobu“. Pod názvom pestovateľská hala rozumieme budovu, v ktorej sa realizuje poľnohospodárska výroba. Umožňuje izoláciu od vonkajších klimatických podmienok pri zabezpečení jednoduchosti zberu a zdravotnej bezpečnosti produktov vo výrobe. Obsahuje tepelnú izoláciu, reguláciu vnútornej teploty s ovládaním vlhkosti, ako aj prietoku vzduchu. Všetky budovy tiež môžu byť vybavené zbernou linkou.

Právny základ: 

Účel pomoci: zlepšiť konkurenčnú schopnosť poľnohospodárskych prevádzok a kvalitu produktov, znížiť náklady na výrobu.

Príslušný(-é) sektor(-y) hospodárstva: Všetky sektory poľnohospodárskej výroby s výnimkou záhradníckych skleníkov a skleníkov so zeleninou, ktoré sú predmetom finančných príspevkov v zmysle oznámených programov (N 572/2001 a N 523/2001).

Ročné výdavky stanovené v rámci programu pomoci alebo celková výška samostatnej pomoci udelenej prijímajúcej spoločnosti: Predpoklady až do roku 2006:

Tieto sumy sa vzťahujú na sektor výroby pre jediný región Pays de la Loire

Dotácie možno poskytovať na investície, ktoré sa vzťahujú na vybudovanie pestovateľských hál pri dodržaní článku 4 nariadenia (ES) č.1/2004 z 23. decembra 2003 buď na:

Maximálna intenzita pomoci: Voliteľný základ, ktorý sa vzťahuje na právo na prémiu, je obmedzený na 150 000 eur na UTH (jednotka ľudskej práce). Pri jednej prevádzke sa zohľadnia maximálne dve UTH. Pri prevádzkach zameraných na systémy výroby, ktoré si vyžadujú významnú pracovnú silu, je však hranica 6 UTH.

Hrubá intenzita pomoci je postupná podľa celkovej výšky investičného návrhu

Dátum implementácie: od prijatia oznámenia o prijatí od Európskej komisie.

Trvanie programu alebo individuálnej pomoci: program pomoci sa stanovuje do 31. decembra 2006, dátum platnosti nariadenia o oslobodení (ES) č. 1/2004.

Názov a adresa orgánu poskytujúceho pomoc: 

Internetová stránka, na ktorej si môžete pozrieť celý text programu pomoci: www.paysdelaloire.fr/services de la région/les aides

----

----

Súhrnné informácie o štátnej pomoci poskytnutej v súlade s nariadením Komisie (ES) č. 1/2004 z 23. decembra 2003 o uplatňovaní článkov 87 a 88 Zmluvy o ES na štátnu pomoc malým a stredným podnikom pôsobiacim vo výrobe, spracovaní a odbyte poľnohospodárskych výrobkov

(2005/C 104/03)

Číslo pomoci: XA č. 38/04

Členský štát: Taliansko

Región: Veneto (Benátsko)

Názov programu pomoci alebo názov spoločnosti prijímajúcej individuálnu pomoc: Zachovanie prírodnej krajiny a stavieb historicko-archeologického významu.

Právny základ: Legge Regionale 12 Dicembre 2003, n. 40 Titolo IX Capo II art. 38 „Nuove norme per gli interventi in agricoltura“ e successive modifiche ed integrazioni. Il testo coordinato della legge è pubblicato sul Bollettino Ufficiale della Regione del Veneto n. 40 del 13/04/2004.

Ročné výdavky plánované v rámci programu pomoci alebo celková výška individuálnej pomoci poskytnutej spoločnosti: Ročné pridelenie zdrojov stanovuje finančný zákon, ktorý každoročne schvaľuje regionálna rada. Predpokladá sa, že ročné finančné dotácie dosiahnu sumu 200 000,00 eur. Táto suma je len predbežným odhadom.

Maximálna intenzita pomoci: Do 100 % oprávnených výdavkov.

Dátum implementácie: 

Trvanie programu alebo individuálnej pomoci: do 30. júna 2007

Účel pomoci: 

Článok 5 ods. 1 a 2 nariadenia (ES) č. 1/2004 z 23. decembra 2003.

Oprávnené náklady kryté programom pomoci: výdavky na zachovanie nevýrobných prvkov poľnohospodárskych podnikov, ktorými sú diela historického alebo archeologického významu alebo tradičné aspekty poľnohospodárskej krajiny; výdavky na náhradu práce vykonanej poľnohospodárom, jeho rodinnými príslušníkmi alebo zamestnancami s maximálnou ročnou výškou 10 000,00 eur.

Príslušný(-é) sektor(-y) hospodárstva: Program sa týka pomoci na zachovanie a zlepšenie prírodnej krajiny a vidieckych stavieb podnikov pôsobiacich vo výrobe, spracovaní a/alebo odbyte poľnohospodárskych výrobkov, ktoré sú uvedené v prílohe 1 k zmluve.

Názov a adresa orgánu poskytujúceho pomoc: 

Internetová stránka: http://www.consiglioveneto.it/leggi/2003/03lr0040.html

Číslo pomoci: XA č. 39/04

Členský štát: Taliansko

Región: Veneto (Benátsko)

Názov programu pomoci alebo názov spoločnosti prijímajúcej individuálnu pomoc: Pomoc na preparcelovanie pozemku.

Právny základ: Legge Regionale 12 Dicembre 2003, n. 40 Titolo VIII Capo I art. 31. „Nuove norme per gli interventi in agricoltura“ e successive modifiche ed integrazioni. Il testo coordinato della legge è pubblicato sul Bollettino Ufficiale della Regione del Veneto n. 40 del 13/04/2004.

Ročné výdavky plánované v rámci programu pomoci alebo celková výška individuálnej pomoci poskytnutej spoločnosti: Ročné pridelenie zdrojov stanovuje finančný zákon, ktorý každoročne schvaľuje regionálna rada. Predpokladá sa, že ročné finančné dotácie dosiahnu sumu 150 000,00 eur. Táto suma je len predbežným odhadom.

Maximálna intenzita pomoci: Do 100 % oprávnených výdavkov.

Dátum implementácie: 

Trvanie programu alebo individuálnej pomoci: do 30. júna 2007

Účel pomoci: 

Článok 12 nariadenia (ES) č. 1/2004 z 23. decembra 2003.

Oprávnené náklady kryté programom pomoci: výdavky na plánovanie a riadenie programov na preparcelovanie pozemku realizované verejnými orgánmi alebo družstvami na zlepšenie pôdy; technické výdavky, výdavky za notárske, administratívne a registračné služby, ktoré vznikli poľnohospodárskym podnikom pri realizácii programov na preparcelovanie pozemku.

Príslušný(-é) sektor(-y) hospodárstva: Program sa týka pomoci na preparcelovanie pozemku pre podniky pôsobiace vo výrobe, spracovaní a/alebo odbyte poľnohospodárskych výrobkov, ktoré sú uvedené v prílohe 1 k zmluve.

Názov a adresa orgánu poskytujúceho pomoc: 

Internetová stránka: http://www.consiglioveneto.it/leggi/2003/03lr0040.html

Číslo pomoci: XA č. 40/04

Členský štát: Taliansko

Región: Veneto (Benátsko)

Názov programu pomoci alebo názov spoločnosti prijímajúcej individuálnu pomoc: Pomoc na vytvorenie a zábeh organizácií výrobcov.

Právny základ: Legge Regionale 12 Dicembre 2003, n. 40 Titolo XI Capo I art. 48. „Nuove norme per gli interventi in agricoltura“ e successive modifiche ed integrazioni. Il testo coordinato della legge è pubblicato sul Bollettino Ufficiale della Regione del Veneto n. 40 del 13/04/2004.

Ročné výdavky plánované v rámci programu pomoci alebo celková výška individuálnej pomoci poskytnutej spoločnosti: Ročné pridelenie zdrojov stanovuje finančný zákon, ktorý každoročne schvaľuje regionálna rada. Predpokladá sa, že ročné finančné dotácie dosiahnu sumu 500 000,00 eur. Táto suma je len predbežným odhadom.

Maximálna intenzita pomoci: Prvý rok činnosti organizácie výrobcov do 100 % oprávnených výdavkov, druhý rok do 80 %, tretí rok do 60 %, štvrtý rok do 40 % a piaty rok nasledujúci po formálnej registrácii združenia výrobcov do 20 %.

Dátum implementácie: 

Trvanie programu alebo individuálnej pomoci: do 30. júna 2007

Účel pomoci: 

Článok 10 nariadenia (ES) č. 1/2004 z 23. decembra 2003.

Oprávnené náklady kryté programom pomoci: výdavky na nájomné, nákup kancelárskych zariadení vrátane počítačového hardwaru a softwaru, náklady na personál, náklady na prevádzku, ako aj výdavky na notárske a administratívne služby.

Príslušný(-é) sektor(-y) hospodárstva: Program pomoci na vytvorenie a zábeh organizácií výrobcov sa vzťahuje na sektory, pre ktoré nie sú stanovené analogické formy pomoci v rámci spoločnej organizácie trhu.

Názov a adresa orgánu poskytujúceho pomoc: 

Internetová stránka: http://www.consiglioveneto.it/leggi/2003/03lr0040.html

Číslo pomoci: XA č. 41/04

Členský štát: Taliansko

Región: Veneto (Benátsko)

Názov programu pomoci alebo názov spoločnosti prijímajúcej individuálnu pomoc: Pomoc pre mladých začínajúcich poľnohospodárov.

Právny základ: Legge Regionale 12 Dicembre 2003, n. 40 Titolo VII Capo I art. 30. „Nuove norme per gli interventi in agricoltura“ e successive modifiche ed integrazioni. Il testo coordinato della legge è pubblicato sul Bollettino Ufficiale della Regione del Veneto n. 40 del 13/04/2004.

Ročné výdavky plánované v rámci programu pomoci alebo celková výška individuálnej pomoci poskytnutej spoločnosti: Ročné pridelenie zdrojov stanovuje finančný zákon, ktorý každoročne schvaľuje regionálna rada. Predpokladá sa, že ročné finančné dotácie dosiahnu sumu 700 000,00 eur. Táto suma je len predbežným odhadom.

Maximálna intenzita pomoci: 25 000,00 eur v prípade mladých začínajúcich poľnohospodárov. Táto pomoc, ktorú možno spojiť s pomocou poskytnutou v zmysle nariadenia (ES) č. 1257/99, nemôže prekročiť maximálnu výšku stanovenú v článku 8 ods. 2 uvedeného nariadenia.

Dátum implementácie: 

Trvanie programu alebo individuálnej pomoci: do 30. júna 2007

Účel pomoci: 

Článok 8 nariadenia (ES) č. 1/2004 z 23. decembra 2003.

Oprávnené náklady kryté programom pomoci: podpora pre mladých začínajúcich poľnohospodárov.

Príslušný(-é) sektor(-y) hospodárstva: Program sa týka pomoci mladým začínajúcim poľnohospodárom pôsobiacim vo výrobe, spracovaní a odbyte poľnohospodárskych výrobkov, ktoré sú uvedené v prílohe 1 k zmluve.

Názov a adresa orgánu poskytujúceho pomoc: 

Internetová stránka: http://www.consiglioveneto.it/leggi/2003/03lr0040.html

Číslo pomoci: XA č. 42/04

Členský štát: Taliansko

Región: Veneto (Benátsko)

Názov programu pomoci alebo názov spoločnosti prijímajúcej individuálnu pomoc: Pomoc na osvedčovanie systémov kvality poľnohospodárskych podnikov.

Právny základ: Legge Regionale 12 Dicembre 2003, n. 40 Titolo XII Capo I art. 50 „Nuove norme per gli interventi in agricoltura“ e successive modifiche ed integrazioni. Il testo coordinato della legge è pubblicato sul Bollettino Ufficiale della Regione del Veneto n. 40 del 13/04/2004.

Ročné výdavky plánované v rámci programu pomoci alebo celková výška individuálnej pomoci poskytnutej spoločnosti: Ročné pridelenie zdrojov stanovuje finančný zákon, ktorý každoročne schvaľuje regionálna rada. Predpokladá sa, že ročné finančné dotácie dosiahnu sumu 300 000,00 eur. Táto suma je len predbežným odhadom.

Maximálna intenzita pomoci: Do 100 000,00 eur na príjemcu na obdobie troch rokov.

Dátum implementácie: 

Trvanie programu alebo individuálnej pomoci: do 30. júna 2007

Účel pomoci: 

Článok 13 nariadenia (ES) č. 1/2004 z 23. decembra 2003.

Oprávnené náklady kryté programom pomoci: výdavky na prieskum trhu, návrh a vývoj produktov, zavedenie noriem na zabezpečenie kvality alebo systémov auditu životného prostredia, odbornú prípravu zamestnancov, zavedenie kontrolných systémov treťou stranou alebo v mene tretej strany s cieľom zaviesť kvalitné systémy riadenia a kontroly činnosti poľnohospodárskeho podniku, osvedčovanie orgánmi tretej strany uznanými podľa platných pravidiel.

Príslušný(-é) sektor(-y) hospodárstva: Program sa týka pomoci na zavedenie a osvedčovanie kvalitných systémov riadenia a bezpečnostných systémov, systémov riadenia vlastného monitorovania hygieny založených na analýze rizika a kritických kontrolných bodoch podnikmi pôsobiacimi vo výrobe, spracovaní a/alebo odbyte poľnohospodárskych výrobkov, ktoré sú uvedené v prílohe 1 k zmluve.

Názov a adresa orgánu poskytujúceho pomoc: 

Internetová stránka: http://www.consiglioveneto.it/leggi/2003/03lr0040.html

Číslo pomoci: XA č. 43/04

Členský štát: Taliansko

Región: Veneto (Benátsko)

Názov programu pomoci alebo názov spoločnosti prijímajúcej individuálnu pomoc: Pomoc na platby poistného a uzatváranie poistných zmlúv zahŕňajúcich niekoľko rizík.

Právny základ: Legge Regionale 12 Dicembre 2003, n. 40 Titolo XVI. Capo II art. 63. „Nuove norme per gli interventi in agricoltura“ e successive modifiche ed integrazioni. Il testo coordinato della legge è pubblicato sul Bollettino Ufficiale della Regione del Veneto n. 40 del 13/04/2004.

Ročné výdavky plánované v rámci programu pomoci alebo celková výška individuálnej pomoci poskytnutej spoločnosti: Ročné pridelenie zdrojov stanovuje finančný zákon, ktorý každoročne schvaľuje regionálna rada. Predpokladá sa, že ročné finančné dotácie dosiahnu sumu 300 000,00 eur. Táto suma je len predbežným odhadom.

Maximálna intenzita pomoci: Najviac 50 % výdavkov vynaložených poľnohospodárskymi podnikmi na platbu poistného.

Dátum implementácie: 

Trvanie programu alebo individuálnej pomoci: do 30. júna 2007

Účel pomoci: 

Článok 11 nariadenia (ES) č. 1/2004 z 23. decembra 2003.

Oprávnené náklady kryté programom pomoci: výdavky na platbu poistného na pokrytie rizika škody spôsobenej na poľnohospodárskej výrobe a výrobných prostriedkoch, ktorá vyplýva z nepriaznivých poveternostných podmienok podobných prírodným katastrofám; výdavky na platbu poistného na pokrytie iných škôd vyplývajúcich z nepriaznivých poveternostných podmienok podobných prírodným katastrofám a rizika vyplývajúceho z iných nepriaznivých poveternostných podmienok alebo chorôb zvierat, či rastlín.

Príslušný(-é) sektor(-y) hospodárstva: Program sa týka rizikového manažmentu v podnikoch pôsobiacich vo výrobe poľnohospodárskych výrobkov, ktoré sú uvedené v prílohe 1 k zmluve.

Názov a adresa orgánu poskytujúceho pomoc: 

Internetová stránka: http://www.consiglioveneto.it/leggi/2003/03lr0040.html

Číslo pomoci: XA č. 44/04

Členský štát: Taliansko

Región: Veneto (Benátsko)

Názov programu pomoci alebo názov spoločnosti prijímajúcej individuálnu pomoc: Podpora systémov sledovania pôvodu.

Právny základ: Legge Regionale 12 Dicembre 2003, n. 40 Titolo XII Capo I art. 51 „Nuove norme per gli interventi in agricoltura“ e successive modifiche ed integrazioni. Il testo coordinato della legge è pubblicato sul Bollettino Ufficiale della Regione del Veneto n. 40 del 13/04/2004.

Ročné výdavky plánované v rámci programu pomoci alebo celková výška individuálnej pomoci poskytnutej spoločnosti: Ročné pridelenie zdrojov stanovuje finančný zákon, ktorý každoročne schvaľuje regionálna rada. Predpokladá sa, že ročné finančné dotácie dosiahnu sumu 300 000,00 eur. Táto suma je len predbežným odhadom.

Maximálna intenzita pomoci: Do 100 000,00 eur na príjemcu na obdobie troch rokov.

Dátum implementácie: 

Trvanie programu alebo individuálnej pomoci: do 31. decembra 2004

Poskytovanie pomoci sa ukončí dňom uplatnenia ustanovení uvedených v článku 18 nariadenia (ES) č. 178/2002 z 28. januára 2002.

Účel pomoci: 

Článok 13 nariadenia (ES) č. 1/2004 z 23. decembra 2003.

Oprávnené náklady kryté programom pomoci: náklady na prieskum trhu, odbornú prípravu zamestnancov, kontroly uskutočnené certifikačnými a kontrolnými orgánmi v súlade s platnými medzinárodnými a národnými normami.

Príslušný(-é) sektor(-y) hospodárstva: Program sa týka prípravy, zavedenia a osvedčovania systémov sledovania pôvodu zo strany podnikov pôsobiacich vo výrobe, spracovaní a/alebo odbyte poľnohospodárskych výrobkov, ktoré sú uvedené v prílohe 1 k zmluve.

Názov a adresa orgánu poskytujúceho pomoc: 

Internetová stránka: http://www.consiglioveneto.it/leggi/2003/03lr0040.html

Číslo pomoci: XA č. 45/04

Členský štát: Taliansko

Región: Veneto (Benátsko)

Názov programu pomoci alebo názov spoločnosti prijímajúcej individuálnu pomoc: Obnova architektonického dedičstva vidieka.

Právny základ: Legge Regionale 12 Dicembre 2003, n. 40 Titolo IX Capo I art. 39. „Nuove norme per gli interventi in agricoltura“ e successive modifiche ed integrazioni. Il testo coordinato della legge è pubblicato sul Bollettino Ufficiale della Regione del Veneto n. 40 del 13/04/2004.

Ročné výdavky plánované v rámci programu pomoci alebo celková výška individuálnej pomoci poskytnutej spoločnosti: Ročné pridelenie zdrojov stanovuje finančný zákon, ktorý každoročne schvaľuje regionálna rada. Predpokladá sa, že ročné finančné dotácie dosiahnu sumu 200 000,00 eur. Táto suma je len predbežným odhadom.

Maximálna intenzita pomoci: 

Dátum implementácie: 

Trvanie programu alebo individuálnej pomoci: do 30. júna 2007

Účel pomoci: 

Článok 5 ods. 1 a 3 nariadenia (ES) č. 1/2004 z 23. decembra 2003.

Oprávnené náklady kryté programom pomoci: výdavky na obnovu architektonického dedičstva vidieka, ktoré je súčasťou výroby poľnohospodárskych podnikov, pod podmienkou, že takáto pomoc nezvýši výrobnú kapacitu podniku.

Príslušný(-é) sektor(-y) hospodárstva: Program sa týka pomoci na zachovanie a zlepšenie prírodnej krajiny a architektonického dedičstva vidieka podnikov pôsobiacich vo výrobe, spracovaní a odbyte poľnohospodárskych výrobkov, ktoré sú uvedené v prílohe 1 k zmluve.

Názov a adresa orgánu poskytujúceho pomoc: 

Internetová stránka: http://www.consiglioveneto.it/leggi/2003/03lr0040.html

Číslo pomoci: XA č. 46/04

Členský štát: Taliansko

Región: Trentino Alto Adige (Trentino – Horná Adiža) – Autonómna provincia Bolzano

Názov programu pomoci: Pomoc na výdavky týkajúce sa zavedenia systémov zabezpečovania kvality a možnosti sledovania pôvodu poľnohospodárskych výrobkov.

Právny základ: Legge Provinciale del 14 dicembre 1999, n. 10.

Ročné výdavky plánované v rámci programu pomoci: 100 000,00 eur, ale nie viac ako 100 000,00 eur na príjemcu počas 3 rokov.

Maximálna intenzita pomoci: 80 % oprávnených výdavkov.

Dátum implementácie: do 10 dní od zaslania súhrnných informácií Európskej komisii.

Trvanie programu: Trvanie programu Leader +

Účel pomoci: 

Príslušný(-é) sektor(-y) hospodárstva: Výroba, spracovanie a odbyt poľnohospodárskych výrobkov živočíšneho pôvodu

Názov a adresa orgánu poskytujúceho pomoc: Provincia Autonoma di Bolzano – Ripartizione Agricoltura

Internetová stránka:: www.provincia.bz.it/agricoltura

Číslo pomoci: XA č. 47/04

Členský štát: Taliansko

Región: Autonómna provincia Bolzano

Názov programu pomoci alebo názov spoločnosti prijímajúcej individuálnu pomoc: Pomoc pre mladých začínajúcich poľnohospodárov.

Právny základ: Legge provinciale della Provincia autonoma di Bolzano del 14.12.1998, n. 11, art. 4, lettera r: „Disposizioni relative all'incentivazione in agricoltura“ e successive modifiche ed integrazioni. Il testo della legge è pubblicato sul Bollettino Ufficiale del Trentino-Alto Adige del 29.12.1998, n.54.

Ročné výdavky plánované v rámci programu pomoci alebo celková výška individuálnej pomoci poskytnutej spoločnosti: Predbežná celková ročná výška výdavkov predstavuje 4 000 000,00 eur.

Presnú výšku stanovuje každoročne provinčná rada autonómnej provincie Bolzano vo finančnom zákone.

Maximálna intenzita pomoci: Jednorázová pomoc vo výške 30 000,00 eur na začatie činnosti.

Dátum implementácie: október 2004

Trvanie programu alebo individuálnej pomoci: Program pomoci ostáva v platnosti až do jeho zrušenia.

Účel pomoci: 

Článok 8 nariadenia (ES) č. 1/2004 z 23. decembra 2003.

Oprávnené náklady kryté programom pomoci: podpora pre mladých začínajúcich poľnohospodárov.

Príslušný(-é) sektor(-y) hospodárstva: Program sa vzťahuje najmä na výrobu a v menšej miere na spracovanie a odbyt poľnohospodárskych výrobkov.

Príslušné podsektory:

Názov a adresa orgánu poskytujúceho pomoc: 

Internetová stránka: http://www.provincia.bz.it/agricoltura/dema/dema_list_I.asp?CATE_ID=6464

----

----

Súhrn rozhodnutí Spoločenstva týkajúcich sa povolení na uvedenie na trh liekov od 15. marca 2005 do 15. apríla 2005

(Uverejnený na základe článku 12 alebo 34 nariadenia Rady (EHS) č. 2309/93 (1))

(2005/C 104/04)

—   Vydanie povolenia na uvedenie na trh (článok 12 nariadenia Rady (EHS) č. 2309/93): Povolené

—   Úprava povolenia na uvedenie na trh (článok 12 nariadenia Rady (EHS) č. 2309/93): Povolená

—   Úprava povolenia na uvedenie na trh (článok 34 nariadenia Rady (EHS) č. 2309/93): Povolená

Ak máte záujem o správu verejného hodnotenia daných liekov alebo o príslušné rozhodnutia, kontaktujte:

----

(1)Ú. v. ES L 214 z 24. augusta 1993, s. 1

----

----

Začatie konania

(vo veci č. COMP/M.3687 — Johnson & Johnson/Guidant)

(2005/C 104/05)

(Text s významom pre EHP)

Dňa 22. apríla 2005 Komisia rozhodla o začatí konania vo vyššie uvedenej veci po tom ako zistila, že oznámená koncentrácia vyvoláva vážne obavy o jej zlučiteľnosti so spoločným trhom. Začatie konania otvára druhú fázu preskúmania oznámenej koncentrácie. Rozhodnutie je založené na článku 6 ods. 1 písm. c) nariadenia Rady (ES) č. 139/2004.

Komisia vyzýva zainteresované tretie strany, aby oznámili Komisii svoje pripomienky k oznámenej koncentrácii.

Pripomienky je potrebné doručiť Komisii do 15 dní odo dňa zverejnenia tohto oznámenia, v opačnom prípade tieto pripomienky nemusia byť v predmetnom konaní plne zohľadnené. Pripomienky je potrebné doručiť faxom (na číslo (32-2) 296 43 01 alebo 296 72 44) alebo poštou s uvedením čísla konania COMP/M.3687 – Johnson & Johnson/Guidant, na nasledujúcu adresu:

----

----

Nevznesenie námietky voči oznámenej koncentrácii

(Prípad COMP/M.3686 — Honeywell/Novar)

(2005/C 104/06)

(Text s významom pre EHP)

Dňa 30. marca 2005 sa Komisia rozhodla neoponovať voči vyššie spomínanej oznámenej koncentrácii a vyhlásiť ju za kompatibilnú so spoločným trhom. Toto rozhodnutie je založené na článku 6 odsek 2 nariadenia Rady (ES) č. 139/2004. Úplný text rozhodnutia je dostupný iba v angličtine a bude dostupný verejnosti po tom, ako budú odstránené akékoľvek obchodné tajomstvá, ktoré by mohol obsahovať. Prístupný bude na:

----

----

Oznámenie o začatí ochranného prešetrovania týkajúceho sa dovozov určitých textilných výrobkov s pôvodom v Čínskej ľudovej republike

(2005/C 104/07)

Komisia zhromaždila informácie o vývoji dovozov určitých textilných výrobkov s pôvodom v Čínskej ľudovej republike („ČĽR“), ktoré si zrejme vyžiadajú začatie prešetrovania možného uplatnenia osobitných ochranných ustanovení v oblasti textilu týkajúcich sa výrobkov s pôvodom v ČĽR podľa článku 10a nariadenia Rady (EHS) č. 3030/93 (1).

1.   Informácie zhromaždené Komisiou

Informácie o dovozoch zhromaždené Komisiou prostredníctvom systému monitorovania dovozov podľa nariadenia Rady (ES) č. 2200/2004 (2) naznačujú, že dovozy kategórií výrobkov uvedených v prílohe k oznámeniu môžu predstavovať prekážku riadneho rozvoja obchodu. Konkrétne dovozy týchto kategórií výrobkov jednoznačne prekročili indikatívne medzné hodnoty stanovené v Oznámení o uplatňovaní článku 10a nariadenia Rady (EHS) č. 3030/93 (3) počas prvého štvrťroka 2005.

2.   Výrobky

Príslušné výrobky sú určité kategórie textilných výrobkov, ako sú uvedené v prílohe k tomuto oznámeniu.

3.   Vývoj dovozov s pôvodom v ČĽR

V porovnaní s rovnakým obdobím v roku 2004 bol počas prvého štvrťroku 2005 zaznamenaný nasledujúci rast dovozu:

4.   Postup

Komisia dospela k záveru, že existuje dostatok dôkazov opodstatňujúcich začatie prešetrovania týkajúceho sa príslušných kategórií výrobkov. Z tohto dôvodu sa Komisia rozhodla začať prešetrovanie s cieľom stanoviť, či je uplatňovanie osobitných ochranných opatrení v oblasti textilu v súvislosti s týmito kategóriami výrobkov oprávnené.

4.1.   Písomné podania, vyplnené dotazníky a korešpondencia

Všetky zainteresované strany sa vyzývajú, aby písomne oznámili svoje stanoviská a predložili informácie. Každá zainteresovaná strana, ktorá tak chce urobiť, musí predložiť svoje stanovisko a informácie do 21 kalendárnych dní od dátumu uverejnenia oznámenia v Úradnom vestníku Európskej únie. Ak tak neurobí, jej stanovisko a informácie sa nemusia počas prešetrovania zobrať do úvahy.

Okrem toho, Komisia vyžiada informácie od združení výrobcov v Spoločenstve kategórií výrobkov, uvedených v prílohe k oznámeniu. Komisia taktiež vyžiada informácie od výrobcov týchto kategórií výrobkov v Spoločenstve. Po náležitom zohľadnení lehôt na uzatvorenie prešetrovania a fragmentáciu odvetvia budú títo výrobcovia vybratí na základe dostupných informácií, inter alia, v príslušných združeniach výrobcov v Spoločenstve. Zainteresované strany v tretích krajinách alebo v Spoločenstve môžu byť vyzvané, aby predložili, alebo môžu priamo predložiť, informácie o dopade akýchkoľvek zmien vo vývoji vývozu do Spoločenstva na ich vlastné odvetvia. Podobne sa týmto vyzývajú združenia spotrebiteľov a distribútori v Spoločenstve, aby oznámili svoje stanoviská a predložili akékoľvek relevantné dôkazy.

Vyžiadané informácie by mala Komisia dostať do uvedenej lehoty 21 kalendárnych dní. Komisii sa majú oznámiť všetky relevantné informácie. Všetky podania a žiadosti predložené zainteresovanými stranami musia byť vypracované písomne (nie v elektronickej forme, ak nie je uvedené inak) a musia uvádzať názov, adresu, e-mailovú adresu, číslo telefónu a faxu a/alebo telexové čísla zainteresovanej strany. Všetky písomné podania, vrátane informácií vyžadovaných v tomto oznámení, vyplnených dotazníkov a korešpondencie, ktoré zainteresované strany poskytli ako dôverné, by mali mať označenie „Len pre služobnú potrebu“ a mala by sa k nim pripojiť verzia, ktorá nemá dôverný charakter s označením „Na nahliadnutie pre zainteresované strany“.

Adresa Komisie na korešpondenciu:

4.2   Vypočutia

Komisia môže zainteresované strany vypočuť. Každá zainteresovaná strana môže požiadať o vypočutie Komisiou. Komisia vypočuje každú zainteresovanú stranu, ktorá o to písomne požiada do 21 dní od dátumu uverejnenia oznámenia v Úradnom vestníku Európskej únie, pri čom táto strana preukáže, že výsledok prešetrovania bude mať na ňu pravdepodobne vplyv a že existujú osobitné dôvody, aby bola vypočutá.

5.   Kontrola informácií

Zainteresované strany, ktoré oznámili svoje stanovisko alebo predložili informácie, môžu na základe písomnej žiadosti skontrolovať všetky informácie, ktoré má Komisia k dispozícii v súvislosti s prešetrovaním, okrem interných dokumentov vypracovaných orgánmi Spoločenstva alebo jeho členskými štátmi, za predpokladu, že takéto informácie sú relevantné pokiaľ ide o prezentáciu ich prípadu, nie sú dôverné a Komisia ich využíva v rámci prešetrovania. Zainteresované strany, ktoré sa prihlásili môžu oznámiť svoje stanovisko týkajúce sa daných informácií Komisii a toto stanovisko sa môže zobrať do úvahy, ak je podložené dostatočnými dôkazmi.

6.   Program prešetrovania

Toto prešetrovanie sa musí ukončiť najneskôr do 60 dní od dátumu uverejnenia tohto oznámenia v Úradnom vestníku Európskej únie. Za výnimočných okolností sa toto obdobie môže predĺžiť o 10 pracovných dní. V prípade, že Komisia na konci prešetrovania usúdi, že podmienky zavedenia osobitných ochranných opatrení v oblasti textilu týkajúcich sa príslušného výrobku boli splnené, po konzultácii s Výborom pre textil sa Komisia v súlade s článkom 17 nariadenia (ES) č. 3030/93 rozhodne, najmä pokiaľ ide o to, či má žiadať o formálne konzultácie s ČĽR podľa článku 10a ods. 1 písm. a) nariadenia Rady (EHS) č. 3030/93. Komisia uverejní rozhodnutie a jeho dôvody v Úradnom vestníku Európskej únie.

----

(1)Ú. v. ES L 275, 8.11.1993, s. 1. Nariadenie naposledy zmenené a doplnené nariadením Rady (ES) č. 2200/2004 (Ú. v. EÚ L 374, 22.12.2004, s. 1).

(2)Ú. v. ES L 374, 22.12.2004, s. 1.

(3)  Zatiaľ neuverejnené v Úradnom vestníku Európskej únie.

----

PRÍLOHA

PRÍSLUŠNÉ KATEGÓRIE VÝROBKOV

----